Здравейте!  

Преди почти година приятелят ми погаси кредит от небанкова финансова институция. Парите бяха преведени по банков път от неговата сметка към въпросния кредитор, като след това той посети офис на кредитора и му беше издаден документ, че всичките му задължения са погасени. Въпреки това от началото на годината получава обаждания и смс-и, че има непогасени задължения. При всеки разговор с тях им е обяснявал ситуацията и му е отговаряно как трябва да проверят в системата и ще му върнат отговор. Отговор не му се връща и следващото обаждане отново е за да му кажат, че е просрочил плащане. Стигна се до там, че го заплашват със съдия изпълнител. Той ще посети офис с документите и ще разрешим случая, но предполагаме, че вследствие на тази тяхна грешка му е влошена и кредитната история. Въпросът ми е можем ли да изискваме компенсация под някаква форма за некоректното отношение от тяхна страна и тормозът, който са му оказали с тези заплахи месеци наред и какво можем да направим относно кредитната му история?  

Благодаря




Погасен кредит, по който търсят вноски
======================================

 

Здравейте, Надежда Павлова, 


съгласно чл. 10, ал. 3 тот Наредба за ЦКР институциите следва да подават до 15 то число на месеца, следващ отчетния, информация за извършените корекции по кредити. В случай че погрешно е подадена невярна информация към ЦКР за кредитната история на приятеля Ви, той може да търси обезщетение в тази връзка за извършената грешка.


Поздрави,  

адв. Николина Митова  

тел. 0898 303092


